Jama’a da dama sun bata yayin da mayakan Boko Haram sun kai samame cikin dare ▷ Legit.ng
Jama’a da dama sun bata yayin da mayakan Boko Haram sun kai samame cikin dare
4 months ago 3081 views by Muhammad Auwal
Wasu mayakan Boko Haram sun kai mugun samame a yankin kudancin jahar Borno a daren Talata, inda suka yi sacen sacen kayayyakin abinci, daga bisani suka banka ma duk wani gida dake kauyen wuta, suka tsere, inji rahoton jaridar Daily Trust.
Majiyar Legit.com ta ruwaito cewar a sakamakon wannan harin mazauna kauyen na Kala dake kusa da karamar hukumar Damboa sun yi batan dabo, ko sama ko kasa an nemesu an rasa har bayan tafiyan yan ta’addan.
Majiyar yace bayan sun firgita jama’an kauyen, sai kuma suka shiga sace sacen kayan abinci, hatsi, har ma da dabbobi, nan da nan kuma suka banka ma kauyen wuta, daga nan ne suka afaka cikin dazukan daek zagaye da kauyen suka tsere.
“Muna cikin masifa kuma babu abinda zamu iya yi, kauyenmu bai wuce kilomita 2 daga garin Damboa ba, amma duk da haka mayakan Boko Haram suka kawo mana hari, suka sassace mana abincinmu, shanu, akuyoyi da kekuna.” Inji shi.
Sai dai wata majiya daga rundunar Sojojin Najeriya ya karyata labarin mazauna kauyen, inda yace Sojoji sun yi artabu da mayakan na Boko Haram da manyan bindigu, kuma daga karshe sun samu nasarar tarwatsasu har ma suka tsere daga kauyen.
Hausa NewsJihar BornoMaiduguri news
Ankara tops Who is the richest man in Africa Best rapper in the world Mayorkun biography Innoson motors price list
Majalisa za ta yi ma diyar Atiku ‘yar kure’ game da rashin biyan albashin ma’aikata